АҞӘА, лаҵара 8 — Sputnik. Актриса Белла Ремси, "Игры престолов" аҿы Лианна Мормонт лроль назыгӡоз лҭаацәа рыԥҳа асериал дадырхәаԥшуам ҳәа аанацҳауеит РИА Новости FoxNews адыррақәа шьаҭас иганы.
Аҭаацәа асеиԥш аӡбра рыдыркылеит ателешоу аҿы асцена мҽыӷқәа ахьырацәоу иахырҟьаны.
"Асериал ахәаԥшра азин сырҭозар акәхап 18 шықәса анысхыҵлак", - ҳәа лҳәоит Ремси.
15-шықәса зхыҵуа Белла Ремси еиҭалҳәоит сериақәак рыхәаԥшра азин шлырҭазгьы имҽыӷу асценақәа раан аекран иаԥырагылан ишлыдмырбоз.
Ателесериал "Игра престолов" Џьорџь Мартин ифентези-цикл "Песнь льда и пламени" ала иҭыхуп. Ароманқәеи асериали рыхҭысқәа мҩаԥысуеит ихҭахәыцу акантинентқәа рҿы.
2011 шықәса раахыс ашоу 38 ԥхьахә "Эмми" анаршьахьеит.
Асага афиналтә сезон ф-сериакны ишьақәгылоуп. Ателехәаԥшрала дырбара иалагеит мшаԥы 14 рзы. Аҵыхәтәантәи асериа лаҵара 19 рзы идырбахоит.